**PRP paskolų atveju**

Kokie projektai patenka po Invest FP uždaviniu?

**Paskolos gavėjas – MVĮ, veikiantis gamybos ir paslaugų sektoriuje.**

Tai investicinė paskola, skirta:

* modernizuoti esamas gamybos technologines linijas;
* įsigyti naujas gamybos technologines linijas ir jas įdiegti;
* įmonės vidiniams inžineriniams tinklams, kurių reikia naujoms gamybos technologinėms linijoms diegti ar esamoms modernizuoti, įrengti;
* įdiegti modernias ir efektyvias technologijas paslaugų sektoriuose;
* modernizuoti esamas technologijas paslaugų sektoriuose;
* įmonės vidiniams inžineriniams tinklams, kurių reikia naujoms paslaugų technologijoms diegti ar esamoms modernizuoti, įrengti;
* šių gamybos ir paslaugų teikimo pajėgumų veikimo užtikrinimo finansavimui.

**Investicine paskola laikoma tokia paskola, kai investicijoms skiriama ne mažiau kaip 51 proc. visos paskolos. Likusi paskolos dalis (ne daugiau kaip 49 proc.) gali būti skirta apyvartinėms lėšoms finansuoti (įmonės gamybos ir paslaugų teikimo pajėgumų veikimo užtikrinimui finansuoti, pvz., darbo užmokesčiui mokėti, žaliavoms įsigyti ir pan.).**

Vidiniai inžineriniai tinklai – suprantami kaip statinio statybos sklype ir pačiame statinyje nutiesti vandentiekio, nuotekų šalinimo, šilumos, dujų ir kiti vamzdynai, ventiliacijos sistemos, elektros ir nuotolinio ryšio (telekomunikacijų) linijos su jų maitinimo šaltiniais ir įrenginiais, kurie yra tiesiogiai susiję su naujų gamybos technologinių linijų įdiegimo ar esamų modernizavimo projekto įgyvendinimu.

Naujos technologijos – nauja arba modernizuojama įranga ar įrenginiai.

**Tos pačios paskolos lėšomis** taip pat gali būti finansuojamos šios išlaidos, jei jos yra susijusios su naujų/modernių technologijų diegimu:

1. Statyba, rekonstravimas, remontas ir kiti darbai: gamybinei veiklai vykdyti ir paslaugoms teikti reikalingo naujo pastato statybos arba esamo pastato rekonstravimo, kapitalinio remonto, vidinių inžinerinių tinklų, kurių reikia naujoms gamybos technologinėms linijoms diegti ar esamoms modernizuoti, įrengimo darbų išlaidos.
2. Pastatų, statinių su žeme įsigijimas (žemės įsigijimui gali būti skiriama iki 10 proc. paskolos lėšų sumos) gamybinei veiklai vykdyti ir paslaugoms teikti reikalingo pastato ar statinio įsigijimas, kurių reikia naujoms gamybos technologinėms linijoms diegti ar esamoms modernizuoti.
3. Įranga, įrenginiai ir kitas turtas: įrangos, įrenginių ir kito ilgalaikio materialiojo turto, skirtų gamybinei veiklai vykdyti, įsigijimas (įskaitant jų transportavimo, projektavimo, sumontavimo, vietos (aikštelės) paruošimo, instaliavimo, paruošimo naudoti, išbandymo, apmokymo naudotis, saugos instruktažo, techninės priežiūros (kol vyksta montavimas, instaliavimas, paruošimas naudoti, išbandymas) ir susijusias išlaidas).
4. Tikslinių transporto priemonių, skirtų gamybinei veiklai vykdyti, finansavimas t. y. tokios transporto priemonės, kurios prisideda prie projekto tikslo, uždavinių ir rezultato pasiekimo (pavyzdžiui, keltuvai, krautuvai ir pan.).

Atkreipiame dėmesį, kad paskola negali būti skirta:

* krovininėms transporto priemonėms įsigyti toms įmonėms, kurios vykdo krovinių vežimo keliais veiklą;
* lengviesiems automobiliams įsigyti, išskyrus atvejus, kai MVĮ didžioji veiklos pajamų dalis yra uždirbama iš lengvųjų automobilių nuomos, pavežėjimo paslaugų ar siuntų pristatymo veiklų.